Help! My dorp hou 'n Kunstefees!: Koos Kombuis Graffiti Boeke
Soek resultate: Koos Kombuis
I-Tjieng: 'n GPS vir Verdwaalde Siele
Hierdie boek dui die weg na insig aan. Dit praat twee tale, antiek en modern. Antiek, want dit verduidelik 'n metode om dieper wysheid te raadpleeg wat teruggaan na die Sjinese filosoof Confucius in die newels van die tyd. Modern, want dit is in vandag se Afrikaans, so kleurryk en lewendig soos wat net Koos Kombuis dit kan praat.
Die I Ching, of 'Boek van veranderings', word al vir meer as 21 eeue in die Ooste gebruik, en is sedert die 19de eeu tot vandag toe ook in die Weste 'n wyd geraadpleegde bron. Deur verskillende metodes word jy gelei na simbole waar die verstandige weg in haas enige lewensituasie in metaforiese taal vir jou beduie word.
In i-Tjieng praat hierdie wysheid jou taal: ligvoets en humoristies, maar doodernstig oor die feit dat baie mense vandag verlore voel en blindweg tas na 'n pad. Dit is jou 'GPS vir verdwaalde siele'.
Koos Kombuis se vorige outobiografie, Seks & Drugs & Boeremusiek, was pretensieloos, eerlik, skreeusnaaks én hartroerend. Hierdie is sy Voëlvry-memoir en hy skryf met dieselfde rou eerlikheid en selfspot oor sy herinneringe van daardie tyd. Hy bely daar is dinge wat hy lank probeer ontken het, daarom kon hy nou eers daaroor skryf.
En al is hierdie sy persoonlike blik op die mense en gebeure rondom die Voëlvry-toer, beskryf dit terselfdertyd 'n belangrike deel van die onlangse Afrikaanse musiekgeskiedenis - vanaf Piekniek by Dingaan tot by Oppikoppi.
Seks drugs en Boeremusiek
Koos Kombuis se outobiografie het al meer as tien drukke beleef. Hierdie heruitgawe verskyn op openbare aandrang. Sy ganse lewensverhaal, Koos se manier om homself te versoen met sy verlede. Hy vertel van sy heel eerste openbare optrede (op die ouderdom van ongeveer vyf sekondes), van sy jeugjare as hedonis, van die paradokse & die pyn, van hoe lekker die lewe nou vir hom is, van die goue jare wat nog voorlê . . . O ja, natuurlik ook van die seks & drugs & boeremusiek wat al sy pad gekruis het.
This maverick musician's first autobiography, Seks & Drugs & Boeremusiek became an iconic title. In his new book he writes with the same honesty and humour about his memories of the rebellious Voelvry movement, a rock 'n roll movement by a group of musicians which jolted many Afrikaans people out of their known certainties.
Na meer as twee dekades as musikant en kulturele opstoker het Koos Kombuis die afgelope paar jaar 'n nuwe nis vir homself begin uitkerf; dié van kinderboek-skrywer.
En nou, sy eerste self-geïllustreerde kinderboek vir alle ouderdomme van agt tot agt-en-tagtig: Eben die Ellendige Eenhoring!
Eben die Ellendige Eenhoring is 'n prettige moderne variasie op die ou tema van die lelike eendjie. Dit verskyn ook gelyktydig in Engels as Hubert the Useless Unicorn.
Koos Kombuis - die man met die bandana, die kitaar en die hartseerstem - is ook die digter André Letoit. Die geel kafee is sy tweede digbundel en is by die eerste druk beskou as 'n 'Tagtigermanifes' al het André Letoit indertyd ontken dat so 'n beweging in die letterkunde bestaan.
Koos Kombuis - die man met die bandana, die kitaar en die hartseerstem - is ook die digter André Letoit.
'Ek sal nooit vergeet hoe opgewonde ek was toe ek die dag my eerste gepubliseerde boek ... deur die pos ontvang het nie,' skryf Koos Kombuis oor Suburbia se eerste druk. 'n Jaar voor daardie heuglike dag is die voornemende digter egter deur 'n uitgewery aangeraai om 'nooit weer publikasie [te] oorweeg nie' en net te 'skryf vir ... terapie'.
Ver in die wêreld sushi
In sy jongste rubriekeversameling kom 'n verskeidenheid onderwerpe onder die soeklig, soos die stommiteite van politici, die irrasionele vrese van Afrikaners wat nog in die laer skuil, die sensitiewe ego's van plaaslike musikante, en die wanstaltigheid van amptenare wat die banaalste vorme van burokrasie in stand hou. Maar Kombuis presteer nie net as satiriese kommentator nie. Sy ode aan sy oorlede moeder en die nostalgiese herinneringe aan sy kinderdae sal lesers diep ontroer. Bowenal verteenwoordig Kombuis se kritiese stem daardie Afrikaners wat hulleself beskou as trotse burgers van die globale dorpie - hulle wat susji kan geniet sonder om 'n gesigspier te vertrek!
Ver in die wêreld, sushi! is 'n keur uit die rubrieke wat tussen 2005 en 2015 verskyn het in publikasies soos Rapport, De Kat, Taalgenoot en op LitNet en Netwerk24. Kombuis bewonderaars kan nie genoeg kry van die skrywer se sonderlinge humor, verhelderende insigte, kompromislose eerlikheid en meevoerende styl nie.
Help! My dorp hou 'n Kunstefees!
"Help! My dorp hou 'n Kunstefees!" is Koos se nuutste roman soos net hy dit kan skryf, maar ook meer: dit is 'n donker komedie gebore uit die wanhoop en isolasie van die afgelope twee jaar se grendeltyd.
Hy is van plan om enkele van die gedigte in hierdie bundel te toonset en dit dan, as promosie vir die bundel, te sing by die talle eenmanskonserte wat hy gedurig in Suid-Afrika doen.
Die bundel is lig en humoristies, met 'n subtiele geestelike element.
Hubert the useless unicorn
Joe Kitchen, Koos Kombuis
After more than two decades as musician and cultural troublemaker, Joe Kitchen (also known as "Koos Kombuis") seems to have discovered a new niche as author of books for young people.
Hubert the Useless Unicorn, a fun-filled modern version of the ancient ugly duckling tale, is a self-illustrated publication that will be enjoyed not only by children, but by everybody who is young at heart!
Joe feels that "this is a light-hearted and humorous attempt to reconcile two strictly opposing ideologies: the belief in creationism and the theory of evolution".